Geometry Dash

***Geometry Dash*** — кампутарная гульня, створаная ў жанры 2D-плятформару. Спачатку была даступная толькі для тэлефонаў, з часам зрабілася даступнай і для кампутараў. Гульню зрабіў Робарт Тапала са Швэцыі, пад псэўданімам RobTop. Працэс гульні — праходзіць узроўні пад рытмічную музыку. Ва ўзроўнях прысутнічаюць шмат рэжымаў гульні, якіх сем. Гульцы могуць ствараць новыя ўзроўні і выкладаць іх анлайн, калі ўзроўні зьяўляюцца верыфікаванымі. Найбольш папулярны паводле спамповак унутры гульні ўзровень — «OuterSpace»: яго спампавала прыкладна 80 мільёнаў гульцоў. Гульня была анансавана 29 красавіку 2013 году. У гульне існуе толькі ангельская мова, мову ніяк нельга зьмяніць у наладах.

## Гісторыя

### Першыя вэрсіі гульні і рэліз
Гульня пачала існаваць з рэлізу трэйлеру на канале RobTop. У першай вэрсіі гульні, 1.0, было толькі 7 афіцыйных узроўняў (ад «Stereo Madness» да «Jumper», уключаючы апошні), толькі 2 рэжыма гульні (куб і човенкарабель), вельмі няшмат блёкаў у стваральніку: было толькі няшмат квадратных блёкаў, шыпоў, батутаў і парталаў. За аснову гульні была ўзята The Impossible Game. Але нашчадак значна пераўзышоў свой арыґінал. У гульню ў той час у асноўным гулялі людзі з Рэспублікі Карэі, што пацьвярджаецца вялікай колькасьцю карэйскамоўных допісаў тых часоў на форуме Geometry Dash World, які быў створаны аматарамі гульні, і іншых форумах. Гульня па большасьці ў першых абнаўленьнях не зьмянялася значна — часьцей за ўсё дадаваліся новыя рэжымы гульні і аб’екты ў стваральнік узроўняў, адчыняючы новыя прасторы складанасьці і прыгажосьці для ўзроўняў. У кожным абнаўленьні прысутнічалі новыя афіцыйныя ўзроўні, якія выкладаліся з мэтай показу новых гульнявых мэханік. Амаль заўсёды распрацоўшчык будаваў адзін узровень і за рэдкім выключэньнем два. У вэрсіі 1.3 быў дададзены рэжым гульні «шар». У 1.6 былі дададзены манэты.

### Абнаўленьне 1.9
Абнаўленьне 1.9 выйшла 9 лістапада 2014 году. Гэта было рэвалюцыйнае абнаўленьне ў гісторыі гульні, якое зьмяніла ўсё. Цяпер зьявілася магчымасьць выкарыстоўваць музыку з музыкальнага сэрвісу Newgrounds, што дазволіла пераадолець абмежаваньне з 13 песень у гульне да амаль  мільёнаў. Таксама дадаўся рэжым гульні «хваля», які дазволіў зьдзейсьніць рэвалюцыю ў сьфэры магчымай складанасьці ўзроўняў. Сама тэндэнцыя да выкарыстаньня хвалі пачалася празь узровень Nine Circles, які пачаў абнайменную сэрыю ўзроўняў, асноўную цяжкасьць гэймплэю ў якой склядае хваля. Таксама ў 1.9 была дадана сыстэма акаўнтаў і рэзэрвовых капіяваньняў, якая дазваляла рабіць захаваньня праґрэсу.

### Абнаўленьне 2.0
Абнаўленьне 2.0 выйшла ў сьвет 26 жніўня 2015 году. У ім быў даданы новы гульнявы пэрсанаж пад назвай робат. У рэдактары дадаліся трыґеры, якія дапамагаюць стварэньню эфэктаў, якія адлюстроўваюцца на экране гульца, а таксама групы аб’ектаў і каналі колеру (у 1.9. іх было 4, у 2.0 іх стала 999, а ў 2.1 — 9999). Невялікую ролю ў рэдактары згулялі таксама і парталы тэлепартацыі.

### Абнаўленьне 2.1
Абнаўленьне 2.1 выйшла ў сьвет 16 студзеня 2017 году. У абнаўленьні зьявіўся новы гульнявы рэжым павук і афіцыйны ўзровень, базаваны на павуцэ. Дадалася 4х хуткасьць, што дазволіла лепш рытмаваць ґэймплэй (то бок гульнявы працэс) з дынамічнымі момантамі музыцы. Дадалася магчымасьць прывязаньня да акаўнту сваіх акаўнтаў у іншых сацсетак, а менавіта Twitch ды Twitter. Дадаліся штодзённыя ўзроўні, за праходжаньне якіх магчыма атрымаць унутрагульнявыя ўзнагароды ў выглядзе брыльянтаў. Гульня зрабілася болей аптымізаванай: цяпер у наладах магчыма было абраць мод «нізкай якасьці», які не зьмяншае колькасьць аб’ектаў ва ўзроўне (як гэта робяць мады самога ўзроўня), а прыбярае часткі, якія пакідаюць за сабою парталы і пэрсанажы.

## Абнаўленьне 2.2
 
Над абнаўленьнем 2.2 распрацоўнік працуе з моманту выкладаньня 2.1. Паводле афіцыйных зьвестак, абнаўленьне павінна выйсьці ў кастрычніку 2023 году. Самыя ўплывовыя функцыі абнаўленьня: Даданьне новага гульнявага рэжыму: Сьвінґоптар; Даданьне новага рэжыму: плятформару; Даданьне функцыі мультыплэеру; Даданьне рэдактару часьцін; Даданьне 2 афіцыйных узроўняў; Даданьне магчымасьці перамяшканьня аб’ектаў ўнутры стваральніка з дапамогай сыстэмы Keyframe; Функцыя паварочваньня камары; Даданьне дадатковых гукаў ў рэдактар гульні, якія будуць выкарыстоўвацца адрозна ад песьні; Новыя аб’екты і трыґеры ў стваральніке ўзроўняў. Па меркаваньні пераважнай большасьці гульцоў, гэтае абнаўленьне зробіцца самым уплывовым абнаўленьнем за гісторыю гульні. Таксама пасьля 2.2 распрацоўнік плянуе пачаць найміт працаўнікоў, якія будуць дапамагаць яму з распрацоўкай гульні і ў яе дасьледаваньні.

## Іншыя гульні
Пасьля абнаўленьня 1.9 распрацоўнік гульні пачаў працаваць над дадатковымі прыкладаньнямі да арыгінальнай гульні, у якіх адлюстроўваў функцыі наступных (2.0, 2.1, 2.2) абнаўленьняў.

### Geometry Dash Lite
Geometry Dash Lite зьяўляецца дадаткам для тых гульцоў, у якіх няма грошай на тое, каб плаціць за арыгінал. Прыкладаньне безкаштоўнае. Там разьмешчаны ўсі афіцыйныя ўзроўні да вэрсіі 1.6, не ўключаючы яе.

### Geometry Dash Meltdown
Geometry Desh Meltdown была выпушчаная 19 сьнежня 2015 году. Яна ўключае ў сябе функцыі абнаўленьня 2.0 з трыма эксклюзіўнымі ўзроўнямі.

### Geometry Dash World
Geometry Dash World выйшла ў сьвет 21-22 сьнежня 2016 году. Яна ўключае ў сябе 10 дадатковых узроўняў, якія патрэбны быць пройдзеныя па чарзе, якія разьбітыя на 2 г. зв. сьветы. У гульне даступны пошук узроўняў і табліца лідараў, якія не працуюць, але былі даданыя ў абнаўленьні 2.1.

### Geometry Dash SubZero
Geometry Dash SubZero выйшла 21 сьнежня 2017 году. Яно ўключае ў сябе функцыі абнаўленьня 2.2 і тры дадатковыя ўзроўні.

## Крыніцы

Катэгорыя:Кампутарныя гульні, распрацаваныя ў Швэцыі